hotchpotch/miracl-hf-unified huggingface dataset:
తమనపల్లి అమృతరావు
తమనపల్లి అమృతరావు (1920 - 1989) ప్రముఖ నాయకుడు మరియు గాంధేయవాది.స్వాతంత్ర్య సమర యోధుడు.మన పుణ్య భూమి వార పత్రిక సంపాదకులు.
వీరు 1920 అక్టోబరు 21 తేదీన గుంటూరు జిల్లా మేడికొండూరు మండలం విశదల గ్రామంలో ఆరుళప్ప అన్నమ్మ దంపతులకు జన్మించారు. కర్నూలు జిల్లా ప్యాపలిలో చదువుకొన్నారు. వీరికి చిన్నతనం నుండి రాజకీయాల మీద ఆసక్తి ఎక్కువ ఉండేది. విద్యార్థిగా ఉండగానే క్విట్ ఇండియా ఉద్యమంలో పాల్గొని జైలు జీవితం గడిపారు. కొంతకాలం భారత విమానదళంలో పనిచేశారు. తర్వాత నిజాం స్టేట్ రైల్వేలో పనిచేశారు.
వీరు తమ జీవితాన్ని ప్రజాసేవకే అంకితం చేయదలచి "గాంధీజీ మిషన్" అనే సంస్థను స్థాపించారు. తొలినాటి నుండి మధ్యనిషేధం అమలుపై తీవ్రంగా ప్రచారం చేస్తున్నారు. 1956లో ఢిల్లీలో జరిగిన జాతీయ స్థాయి మధ్య నిషేధ కార్యకర్తల మండలికి సభ్యులయ్యారు.
వీరు 1978లో తాడికొండ నియోజకవర్గం నుండి కాంగ్రెసు అభ్యర్థిగా పోటీచేసి గెలుపొందారు. షెడ్యూల్డు కులాల శాసనసభ కమిటీ అధ్యక్షుడిగా 1982 నుండి వారి అభ్యున్నతికి కృషిచేశారు. వీరు 1989 ఏప్రిల్ 27 తేదీన పరమపదించారు.
విశాఖ ఉక్కు సాదకులు స్వర్గీయ టి. అమృతరావు గారి సతీమణి శ్రీ చిరంజీవి.
విశాఖ ఉక్కు ఆంధ్రుల హక్కు అని అమృతరావు గారు విశాఖలో ఆమరణ దీక్ష చేస్తున్నప్పుడు ,ఆమె కూడా గుంటూరులో విశాఖ ఉక్కు కోసం పది రోజులు ఆమరణ దీక్ష చేసారు
ఈమె 14 నవంబరు 2018 రాత్రి స్వర్గస్తులైనారు.
విశాఖపట్నంలో ఉక్కు కర్మాగారాన్ని ప్రారంభించాలని 1966 అక్టోబరు 15న గుంటూరు జిల్లా తాడికొండకు చెందిన అమృతరావు అనే నేత విశాఖ కలెక్టరేట్‌ వద్ద ఆమరణ దీక్ష చేపట్టారు.. "విశాఖ ఉక్కు- ఆంధ్రుల హక్కు"నినాదంతో ఆంధ్రదేశాన్ని కుదిపేసింది. ఆ ఉద్యమంలో 32 మంది ప్రాణాలను కోల్పోయారు. విద్యార్థులు బందులు నిర్వహించారు. ఈ దీక్ష రాష్ట్రంలోని నిరుద్యోగ యువత, విద్యార్థులను కదిలించింది. వామపక్షాలను ఉద్యమం వైపు అడుగులు వేయించింది. అన్ని రాజకీయ పక్షాలతో ఏర్పాటుచేసిన బహిరంగ సభలో తెన్నేటి విశ్వనాథం, యం.వి.భద్రం, రావిశాస్త్రి తదితరులు ప్రసంగించారు. అమృతరావు దీక్షకు మద్దతుగా జనసంఘ్‌ పార్టీ నాయకులు, ప్రజాపార్టీ నాయకులు దీక్ష చేశారు. నిరాహార దీక్షల వల్ల ఫ్యాక్టరీలు రావని అప్పట్లో కొందరు హేళన చేశారు. మరోవైపు అమృతరావు దీక్ష విరమింపజేయాలని అప్పటి పీసీసీ అధ్యక్షుడు తిమ్మారెడ్డి, వావిలాల గోపాలకృష్ణయ్య, అప్పడు దొర, భాట్టం శ్రీరామ్మూర్తి కొందరు కాంగ్రెస్‌ నాయకులు కేంద్రాన్ని కోరారు. ఈ క్రమంలో ముఖ్యమంత్రి బ్రహ్మానందరెడ్డి ప్రధాని ఇందిరతో భేటీ అయ్యారు. ప్లాంటు ఏర్పాటుకు ఇందిర సూత్రప్రాయంగా అంగీకరించినట్టు చెప్పి, అమృతరావుకు నిమ్మరసం ఇచ్చి 1966 నవంబర్‌ 3న దీక్ష విరమింపజేశారు. ఆ విధంగా విశాఖలో 1971లో ఉక్కు కర్మాగారం ఏర్పడింది.
1. సాక్షి 21.10.2013 http://epaper.sakshi.com/apnews/Guntur/21102013/Details.aspx?id=2020118&boxid=25333384
2. https://www.facebook.com/photo.php?fbid=1344311392267514&set=a.233025936729404.60739.100000659993594&type=3&theater
చోడగం అమ్మన్నరాజా
చోడగం అమ్మన్నరాజా (1909 - 1999) స్వాతంత్ర్య సమరయోధురాలు మరియు రాజకీయ నాయకురాలు. వీరు 1909 జూన్ 6 తేదీన గంధం వీరయ్య నాయుడు మరియు నాగరత్నమ్మ దంపతులకు బందరు లో జన్మించారు. ఎన్నో వ్యయప్రయాసలకు తట్టుకొని విద్యాభ్యాసం చేసిన ఈమె దాతల ఉపకార వేతనం మీద కళాశాల విద్య కోసం చెన్నై వెళ్ళారు. అక్కడ ప్రిన్సిపాల్ గా వున్న మిస్ డిలాహే అనే బ్రిటిష్ యువతి ఆర్థికంగా సహాయం చేశారు. ఆ విధంగా 1932లో ఆమె పట్టభద్రురాలైనది. తర్వాత చెన్నైలోనే లేడీ వెల్లింగ్టన్ ట్రైనింగ్ కళాశాలలో ఎల్.టి చేశారు. తండ్రిగారు రిటైర్ కాగా సికింద్రాబాద్ లోని ఆడపిల్లల పాఠశాలలో కొంతకాలం ఉద్యోగం చేశారు. తర్వాత బాపట్ల ట్రైనింగ్ పాఠశాలలో హెడ్ మాస్టరుగా పనిచేశారు.
ఆకాలంలో మాంట్‌ఫర్టు సంస్కరణ ఫలితంగా దేశంలో ఎన్నికలు జరిగాయి. ఏలూరు నియోజకవర్గానికి కాంగ్రెసు అభ్యర్థినిగా ఈమెను నిలబెట్టారు. సరోజిని నాయుడు, దుర్గాబాయి వంటి ప్రముఖులు వచ్చి ప్రచారం చేశారు. ఈమె విజయం సాధించి శాసనసభ్యురాలు అయ్యారు.
సుదర్శన్ పట్నాయక్
ఆయన ఒక అద్భుత శిల్పి...శిలలను శిల్పాలుగా మార్చి గణతికెక్కిన ఎందరో శిల్పులకన్నా భిన్నంగా ఈయన సముద్రపు ఒడ్డును, ఇసుకను తన కళాత్మక ప్రతిభతో శిల్పాలుగా మార్చి...సందర్శకుల ప్రశంసలతో పాటు... భారత రాష్టప్రతి పురస్కారాన్ని కూడా అందుకున్న ప్రముఖ సైకత శిల్పి...ప్రపంచ స్థాయి సైకత శిల్పాల ఛాంపియన్‌షిప్‌ పోటీల్లో భారత్‌ తరుపున ప్రాతినిధ్యం వహించిన ఘనత ఆయనకే దక్కింది... ఒక ప్రక్క దేశానికి కీర్తి ప్రతిష్ఠలు తెచ్చిపెట్టడంతో పాటు...సైకత శిల్పాల నిర్మాణంలో తనదైన ప్రత్యేక ముద్ర వేసుకున్న ఓ సృజనాత్మ కళాకారుడు
సుదర్శన్ పట్నాయిక్ (ఒరియా:ସୁଦର୍ଶନ ପଟ୍ଟନାୟକ) ; జననం. 1977, ఏప్రిల్ 15) ప్రఖ్యాత సైకత శిల్పి. పట్నాయక్ ఒడిషా రాష్ట్రం లోని భువనేశ్వర్కు 60 కి.మీ దూరంలో గల పూరీ పట్టణంలో జన్మించాడు. ఆయన భారతదేశం లోని ప్రఖ్యాత సైకత శిల్పి. ఈ విద్యను తన సృజనాత్మకత నుపయోగించి స్వయంగా నేర్చుకున్నాడు. తన 7 సంవత్సరాల వయస్సు నుంచే సైకత శిల్పాలను చేయుట ప్రారంభించాడు. అతడు కొన్ని వందల సైకత శిల్పాలను సృష్టించాడు. ప్రస్తుతం ప్రజలు ఈ సైకత శిల్ప కళకు ఆకర్షితులవుతున్నారు.
పట్నాయక్‌ ఇప్పటి వరకూ భారత్‌ తరుపున అంతర్జాతీయస్థాయి పోటీల్లో 40 సార్లు పాల్గొన్నారు. పదిహేను ప్రథమ బహుమతులను గెలుచుకున్నారు. ’’ఆగస్టు 1న నిర్వహించిన ఎనిమిదవ అంతర్జాతీయ బెర్లింగ్‌ శాండ్‌ స్కల్‌ప్చర్‌ ఛాంపియన్‌ షిప్‌ పోటీల్లో ‘ఫిఫ్త్‌కాన్సిక్యూటివ్‌ విన్నర్‌’ అవార్డును గెలుచుకున్నాను.ఇది ప్రపంచ రికార్డు అని నిర్వాహకులు అభివర్ణించారు. ఆ తరువాత రాష్టప్రతి ప్రతిభా పాటిల్‌ చేతులమీదగా పురస్కార లేఖను అందించారు.’ అని పట్నాయక్‌ తెలిపారు. ‘ఈ ఏడాది ఆరంభంలో రాష్టప్రతి పూరి సందర్శించిన సందర్భంగా నన్ను వ్యక్తిగతంగా అభినందించారు. అని పట్నాయక్‌ అన్నారు. పట్నాయక్‌కు భార్య, ఒక పిల్లవాడు ఉన్నారు.లిమ్కా బుక్‌ ఆఫ్‌ రికార్డ్సు 2009లో ప్రకటించిన ఈ ఏటి మేటి వ్యక్తులలో అమితాబ్‌ బచ్చన్‌, సచిన్‌ టెండూల్కర్‌, లతామంగేష్కర్‌ వంటి ప్రముఖుల పేర్ల సరసన పట్నాయక్‌ పేరుకూడా చేరింది. అస్సాంలో ఆయనకు పెద్దఎత్తున అభిమానులున్నారు. బ్రహ్మపుత్రా నది ఒడ్డున ఒక సామాజిక అంశాన్ని ప్రతిబింబించేలా శిల్పాన్ని నిర్మించి ప్రపంచ రికార్డు సృష్ట్టిస్తానని ఆయన హమీ ఇచ్చారు. ఒడిషా, అస్సాం రాష్ట్రాలకు చెందిన విద్యార్ధుల ఉమ్మడి నిర్వహణలో ప్రపంచ రికార్డును నెల కొల్పనున్నట్లు ఆయన తెలిపారు.
శాంతకుమారి. జి
శాంతకుమారి. జి, పెమ్మరాజు లక్ష్మీ సువర్చలాదేవి, వెంకటరమణ దంపతులకు తెనాలిలో జన్మించారు. దక్షిణభారత హిందీ, రాష్ట్ర భాష ప్రవీణ ఉత్తరార్థ్ర చేసి హిందీ టీచర్ గా పనిచేశారు.
3వ ఏటనుండి భరతనాట్యం, కూచిపూడి శాస్త్రీయ నృత్యాలతోపాటు రంగస్థలంపైన బాలనటిగా తన కళాజీవితాన్ని ప్రారంభించి అనేక బహుమతులు పొందారు. వివాహ అనంతరం 1997వ సంవత్సరంనుండి రంగస్థల, రేడియో, టీ.వి., సిని నటిగా నటించారు. ఇందులో మచ్చుకి వీలునామా, తులసితీర్థం, ఔనుమల్లా, చిటారుకొమ్మన మిఠాయి పొట్లం, ఆషాడమేఘం, పర్జన్యఘోష, పిరదౌషి, రాయబారం, అఖండ విప్లవజ్యోతి అంబేద్కర్, అంగుళీమాలుడు, ఇందాకటిదుందా?, వశీకరణ, కాస్తసిగ్గుపడదాం వంటి సాంఘీక నాటక, నాటికలు, పౌరాణిక, చారిత్రక నాటకాలలో నటించారు.
తులసితీర్థం, అమ్మ అమ్మబడును, కంటిపాప, ఓనమః, వడిసెల, సన్నధానం మొదలైనవి.
పాటల పరిమళం – కవితా నీరాజనం నీకోసం అనే పుస్తకంలో దాదాపుర 65 పాటలు కవితల సంపుటి,
సన్నిధానం, గారడి గారడి గారడి, ఇదా ముగింపు, నిర్ణయం వంటి నాటకాలు,
తలుపుకుషాళం, నాదీ ఆడజన్మే, ఆమె వంటి నాటికలు,
అమరుడు, లంచం, నిర్ణయం, తీర్పు, ద్రౌపది మొదలైన ఏకపాత్రలు,
ముసుగు, నిర్ణయం, గ్రీన్ సిగ్నల్ వంటి కథలు రచించారు.
పూతరేకులు (8 ఎపిసోడ్స్), మాఆవిడ మంగారం (లఘుచిత్రం).
నరసింహుడు, బంగారుకొండ420, కౌసల్యాఆంటీ మొదలైన సినిమాలు,
కాంతిరేఖలు, బొమ్మరిల్లు, మనోరమ, మొగలిరేకులు, దేవత ఇలా దాదాపుగా 50 సీరియల్స్ లో నటించారు.జాతీయ స్థాయిలో నిర్వహించిన నాటక పోటీల్లో బిలాయి, ఖరగ్ పూర్, జైపూర్, తిరుపతి, కరీంనగర్ మొదలైన ప్రాంతాలలో ఉత్తమనటిగా 5సార్లు అవార్డు పొందడం జరిగింది.
దూరదర్శన్ ప్రివ్యూ బోర్డు మెంబరుగా కొన్నాళ్ళు పనిచేశారు. రేడియో ఆడిషన్ ఆర్టిస్టుగా మరియు ధాత్రి సంక్షేమ సంఘం సేవా సంస్థతోపాటు ధాత్రి కళాంజలి సంస్థకు వ్యవస్థాపక అధ్యక్షురాలిగా అనేక సేవా సాంస్కృతిక కార్యక్రమాలు నిర్వహిస్తున్నారు.
ఎం. ఎం. శ్రీలేఖ
యం.యం.శ్రీలేఖ తెలుగు సినిమా సంగీత దర్శకురాలు. తన 12 వ ఏట 1994 లో దాసరి నారాయణరావు దర్శకత్వంలో వచ్చిన నాన్నగారు సినిమాతో సంగీత దర్శకత్వ బాధ్యతలు స్వీకరించారు. శ్రీలేఖ ఇంతవరకూ 70 సినిమాలకి సంగీతం అందించి ప్రపంచంలోనే అత్యధిక సినిమాలకి సంగీతం అందించిన మహిళా సంగీత దర్శకురాలిగా ఘనత సాధించినట్టు బుక్ అఫ్ స్టేట్ రికార్డ్స్ పేర్కొంది. శ్రీలేఖ అత్యధికంగా సురేష్ ప్రొడక్షన్స్ లో 13 చిత్రాలకి సంగీతం అందించారు.
పందిళ్ళ శేఖర్‌బాబు
రంగస్థల (పౌరాణిక) నటులు, దర్శకులు మరియు నిర్వాహకులైన పందిళ్ళ శేఖర్‌బాబు (ఆగష్టు 15, 1961 - ఏప్రిల్ 24, 2015) తెలుగు నాటకరంగంలోని ప్రముఖ వ్యక్తి.
వీరు 1961, ఆగష్టు 15 వ తేదీన వరంగల్ జిల్లా, ధర్మసాగర్లో రాజయ్యశాస్త్రి మరియు సుచేత దంపతులకు జన్మించారు. బాల్యమంతా ధర్మసాగరంలోనే గడించింది. హనుమకొండలో ఇంటర్మీడియట్ చదివారు. అనంతరం దేవాదాయ ధర్మదాయ శాఖలో ఉద్యోగిగా చేరడం, కార్యనిర్వహణధికారిగా ఉన్నతస్థానం సాధించడం అన్ని వరంగల్ లోనే జరిగాయి. అంతటితో ఆగకుండా కాకతీయ విశ్వవిద్యాలయం నుండి ఎం.ఏ చదివి, ఆ తరువాత ఎల్.ఎల్.బి. చేశారు.
పందిళ్ళ శేఖర్‌బాబు తన 12వ ఏట 1973లో ఆత్మహత్య సాంఘిక నాటికలో సన్యాసి రాజు పాత్రతో రంగప్రవేశం చేసారు. తొలి ప్రయత్నంలోనే బహుమతుల (ద్వితీయ ఉత్తమ నాటిక, ఉత్తమ నటుడు) ను అందుకున్నారు. నాటక ప్రవేశం సాంఘిక నాటిక ద్వారా జరిగినా ఈయనకు పేరు తెచ్చినవి మాత్రం పౌరాణికాలు. 1997వ సంవత్సరం మార్చి 1న ఈయన పౌరాణిక నాటకరంగంలోకి అడుగుపెట్టారు. సుప్రసిద్ధ పుణ్యక్షేత్రమైన పాలకుర్తి సోమేశ్వర లక్ష్మీనరసింహాస్వామి బ్రహ్మోత్సవాలలో, శ్రీకృష్ణ పాత్రలో కన్పించి ప్రేక్షకుల్ని అలరించారు. రవీంద్రభారతి, తెలుగు విశ్వవిద్యాలయం, సుందరయ్య విజ్ఞానకేంద్రం (హైద్రాబాద్), మహాతి (తిరుపతి), హనుమంతరాయ గ్రంథాలయం, తుమ్మలపల్లి కళాక్షేత్రం, ఘంటసాల కళావేదిక (విజయవాడ), శ్రీ వేంకటేశ్వర విజ్ఞానకేంద్రం (గుంటూరు) మొదలైన ప్రముఖ వేదికలపై మరియు ఇతర ప్రాంతాల్లో దాదాపు 500 నాటక ప్రదర్శనల్లో నటించారు.శేఖర్ బాబుగారి గుణనిర్ణయం ఎన్నదగినది, ఎంతగానో నిష్పాక్షికమైనది. రాగద్వేషాలకు తావీయకుండా, ప్రతిభకు పట్టంకట్టడంలో ఆయనది అందెవేసిన చేయి. అందుకే రాష్ట్రంలోని ఎన్నో పరిషత్తులు నాటక పోటీలకు గుణనిర్ణేతగా ఆయయను ఆహ్వానించి గౌరవిస్తున్నాయి.శేఖర్ బాబు నిర్విరామ కృషికి, దీక్షాదక్షతలను గుర్తించిన అనేక సంస్థలు ఆయనకు నటశేఖర, పౌరాణిక నట సౌర్వభౌమ, పౌరాణిక విద్వన్మణి, మెగా సిటిజన్, శ్రీపాద నాటక కళాపరిషత్ వారి పురస్కారం, పద్యనాటక కళాధురీణ వంటి బిరుదులనిచ్చి సత్కారం చేశాయి.తెలుగు పౌరాణిక పద్యనాటకానికి పూర్వప్రాభవం తీసుకురావడం.
గత కొంతకాలంగా అనారోగ్యంతో ఉన్న శేఖర్‌బాబు హైదరాబాద్ లోని ప్రముఖ ఆసుపత్రిలో చికిత్సపొందుతూ ఏప్రిల్ 24, 2015 న రాత్రి 8 గం.లకు మరణించారు.
ఎల్. బి. శ్రీరామ్
ఎల్.బి.శ్రీరాం గా పేరొందిన లంక భద్రాద్రి శ్రీరామ్ ప్రముఖ నటుడు మరియు రచయిత. ఆయన ముందుగా రంగస్థలం పై పేరు తెచ్చుకుని, తరువాత రేడియోలో పనిచేసి తరువాత సినిమా పరిశ్రమలో ప్రవేశించాడు. ముందుగా సినీ రచయితగా పనిచేసి తరువాత నటుడుగా నిరూపించుకున్నాడు. 400కి పైగా సినిమాల్లో నటించాడు. నాలుగు సార్లు నంది పురస్కారాలను అందుకున్నాడు. యూట్యూబులో ఎల్. బి. శ్రీరాం హార్ట్ ఫిలింస్ పేరుతో లఘుచిత్రాలు కూడా రూపొందిస్తున్నారు.
శ్రీరామ్ మే 30న తూర్పు గోదావరి జిల్లా, అమలాపురం సమీపంలోని నేదునూరు అనే అగ్రహారంలో జన్మించాడు. మొదట రంగస్థల నటుడిగా రాష్ట్రవ్యాప్తంగా పేరు సంపాదించుకున్నాడు. తరువాత కొద్ది రోజులు ఆలిండియా రేడియోలో కూడా పనిచేశాడు.
కిష్కిందకాండ సినిమా ద్వారా రచయితగా గుర్తింపు పొందిన శ్రీరాం అపుడపుడు కొన్ని సినిమాలలో అతిథి పాత్రలు వేసేవారు. తరువాత ఇ.వి.వి సినిమా చాలా బాగుంది ద్వారా పల్లెటూరి యాసతో మాట్లాడే పాత్రతో మంచి నటుడిగానూ గుర్తింపు పొందారు. దాంతో చాలా సినిమాల్లో అవకాశం వచ్చింది. హాస్య పాత్రల్లో తనదైన ముద్ర వేసుకున్నారు. అంతేకాకుండా సెంట్ మెంట్, భావోద్వేగాలతో మిళితమైన అమ్మో ఒకటో తారీఖు అనే సినిమాలో నటించారు. ఈ సినిమా ఎల్. బి. శ్రీరామ్ "ఒంటెద్దు బండి" అనే నాటకం ఆధారంగా తీయబడింది. అంతేకాకుండా చాలా నాటకాలు రచించారు.
ఈయన రచయితగా అనేక రచనలు చేశారు. అందులో అనేక ప్రసిద్ధ నాటికలు ఉన్నాయి.1983లో రచించిన గజేంద్రమోక్షం నాటిక బాగా ప్రసిద్ధి చెందింది.ఈ నాటిక అనేక వేల ప్రదర్శనలు జరిగింది.
శ్రీకాళహస్తి మండలము
శ్రీకాళహస్తి, ఆంధ్ర ప్రదేశ్ రాష్ట్రములోని చిత్తూరు జిల్లాలో ఒక పట్టణము మరియు ఒక మండలము.
నాగులాపల్లి సీతారామయ్య
నాగులాపల్లి సీతారామయ్య గాంధేయవాది. స్వాతంత్ర్య సమరయోధుడు.ఈయన కృష్ణా జిల్లాకు చెందినవారు.
స్వాతంత్య్ర సమరయోధుడు, గాంధేయవాది నాగులపల్లి సీతారామయ్య(99) కన్నుమూశారు. కృష్ణా జిల్లా ముదునూరుకు చెందిన ఆయన హైదరాబాద్‌లోని తన కుమారుని ఇంట్లో ఆదివారం సాయంత్రం తుదిశ్వాస విడిచారు. పునాదిపాడులో 1930లో ఉన్నతపాఠశాలలో చదువుతుండగా ఉప్పు సత్యాగ్రహానికి ఆకర్షితులై కాంగ్రెస్‌ పార్టీలో అజ్ఞాత కార్యకర్తగా చేరారు. 1942లో ఆయన 'రడీ' అనే పేరుతో రాత్రివేళ రహస్యంగా పత్రిక ముద్రిస్తూ అరెస్త్టె జైలుకు వెళ్లారు. జిల్లా గ్రంథాయాల సంఘానికి 18 ఏళ్లు కార్యదర్శిగా, జిల్లా స్వాతంత్య్ర సమరయోధుల కమిటీకి ఐదేళ్లు కార్యదర్శిగా పనిచేశారు. సీతారామయ్య రాష్ట్ర గ్రంథాయాల సంఘానికి కార్యనిర్వహక కార్యదర్శిగానూ సేవలందించారు. కృష్ణా జిల్లా ముదునూరులో 1953లో ఉన్నతపాఠశాలను స్థాపించారు. దాదాపు 37 ఏళ్లు ఉపాధ్యాయుడిగా పనిచేశారు. విజయవాడలో ఆయన పేరుతోనే సమరయోధుల భవనం ఉంది
He was 96. He is survived by two sons and three daughters and several grand and great grandchildren.
N Seetharamaiah, as he is popularly known in Krishna district, was a veteran freedom fighter and a versatile personality with distinct contribution (in a truly Mahtma Gandhi’s tradition) in several fields of rural upliftment, social mobilization and social justice. He was known for humility and unassuming nature. At 96 years of age, he was active and a livewire personality among freedom fighters of Andhra Pradesh.
A pioneer of Library Movement, he started many libraries in villages of Krishna District. Nagulapalli Seetharamaiah Children’s Library is a more recent experimental project in Mudunuru.
He joined the Congress in 1930 and by 1932 became an underground worker of the Freedom Movement, ran a secret newspaper called “Ready” in 1932 Civil Disobedience Movement. He repeated the activities during 1942. Finally he was arrested and convicted. He underwent three 3 months Sub Jail and four 4 months of imprisonment (1943).
Together with GORA (Goparaju Ramachandra Rao) and Anne Anjaiah organized political schools to prepare and train concerned political workers.
In recognition of his contribution in this regard, ground floor of the multistoried complex built by Freedom Fighters in the heart of Vijayawada is named as “Nagulapalli Seetaramaiah Conference Hall”.
Between 1935 and 75 he had promoted the concept of social dinners together with ‘Gora’ and conducted many such events towards a casteless and classless
communities.
He invited Mahatma Gandhi to Mudunuru and organized temple (Sivalayam) entry for Harijans in 1933.[[వర్గం:కృష్ణా జిల్లా ప్రముఖులు]]
[[వర్గం:తెలుగువారిలో స్వాతంత్ర్య సమర యోధులు]]
[[వర్గం:ఆంధ్రప్రదేశ్ స్వాతంత్ర్య సమర యోధులు]]
ఉస్మానియా సామ్రాజ్యం
ఉస్మానియా సామ్రాజ్యం లేదా ఒట్టోమన్ సామ్రాజ్యం ( ఒట్టోమన్ టర్కిష్ : دولت عليه عثمانیه దౌలత్-ఎ- ఆలియా- ఉస్మానియా అనిThe ఆధునిక టర్కిష్ :ఒస్మాన్లి ఇంపరాటోర్లుగు అనీ (Osmanlı İmparatorluğu),చారిత్రకంగా టర్కిష్ సామ్రాజ్యం లేదా టర్కీ అని సూచిస్తారు. ఒస్మాన్ బే ద్వారా వాయువ్య అనటోలియా 1299 లో టర్కిష్ తెగల ద్వారా టర్కిష్ రాష్ట్రం స్థాపింపబడింది. మొహమ్మద్ II ద్వారా 1453 లో కాన్స్టాంటినోపుల్ పై విజయంతో 1453 లో ఉస్మానియా సామ్రాజ్యం స్థాపింపబడింది.
16 మరియు 17 వ శతాబ్దాలలో,సులేమాన్ ది మాగ్నిఫిసెంట్ (సులేమాన్ ద గ్రేట్) హయాంలో దాని శక్తి ఎత్తు ముఖ్యంగా దక్షిణ సరిహద్దుల నుండి విస్తరించి ఒక బహుళజాతి, బహుభాషా సామ్రాజ్యం - ఒట్టోమన్ సామ్రాజ్యం ప్రపంచంలోనే అతి శక్తివంతమైన రాష్ట్రాలలో ఒకటిగా ఉద్భవించింది. పవిత్ర రోమన్ సామ్రాజ్యం యొక్క పొలిమేరలో వియన్నా, రాయల్ హంగేరి (ఆధునిక స్లోవేకియా ) మరియు పోలిష్-లిథువేనియన్ కామన్వెల్త్ ఉత్తరలో దక్షిణాన;యెమెన్ అల్జీరియా మరియు ఎరిట్రియా పశ్చిమలో తూర్పు;అజర్బైజాన్ ఆగ్నేయ యూరోప్, పశ్చిమ ఆసియా మరియు ఉత్తర ఆఫ్రికాలో విస్తరించింది. ఆగ్నేయ ఐరోపా, పశ్చిమాసియా మరియు ఉత్తర ఆఫ్రికా ప్రాంతాలు ఆధీనంలోకి వచ్చాయి.
17 వ శతాబ్దం ప్రారంభంలో సామ్రాజ్యం కలిగి 32 రాష్ట్రాలు మరియు పలు సామంత రాష్ట్రాలు ఈ సామ్రాజ్యంలో కలిసిపోయాయి. కాన్స్టాంటినోపుల్ దాని రాజధానిగా మారింది. చుట్టూ భూములు విస్తారమైన నియంత్రణ మధ్యధరా హరివాణం, సామ్రాజ్యం మరింత బలోపేతం అయ్యేలా చేసింది. తూర్పు మరియు పశ్చిమ ప్రపంచాల మధ్య వారధిగా ఈ రాజ్యం ఆరు శతాబ్దాల దీర్ఘకాలం పాలన చేసింది. ఒట్టోమన్ రాజవంశం జూలై 1299 నుండి 1927 వరకు 623 సంవత్సరాలు కొనసాగింది. టర్కీ రాచరికం నవంబరు 1922 లో నిర్మూలించబడింది. అంతర్జాతీయ గుర్తింపు తర్వాత కొత్త టర్కిష్ పార్లమెంట్ ప్రధాన కార్యాలయం అంకారాగా 1923 అక్టోబరు 29 లో ఏర్పాటు చేస్తూ ప్రకటించబడింది. టర్కీ రిపబ్లిక్ ఒప్పందం ద్వారా సువిశాలమైన ఒట్టోమన్ సామ్రాజ్యం అంతరించిపోయింది. టర్కీ గ్రాండ్ నేషనల్ అసెంబ్లీ ఒట్టోమన్ ఖలీఫా పదవి మార్చి 1924 3 న రద్దు చేయబడింది. ఖలీఫా యొక్క అధికారం మరియు లక్షణాలు బదిలీ చేయబడ్డాయి.
కాన్స్టాంటినోపుల్ దాని రాజధానిగా మారింది. చుట్టూ భూములు విస్తారమైన నియంత్రణ మధ్యధరా హరివాణం, సామ్రాజ్యం మరింత బలోపేతం అయ్యేలా చేసింది. ఈ సామ్రాజ్యం తూర్పు మరియు పశ్చిమ ప్రపంచాల వారధిగా దాదాపు ఆరు శతాబ్దాల కాలం కొనసాగింది.
ఒట్టోమన్ రాజవంశం జూలై 1299 నుండి 1927 వరకు 623 సంవత్సరాలు కొనసాగింది. టర్కీ రాచరికం నవంబరు 1922 లో నిర్మూలించబడింది.The reign of the long-lived Ottoman dynasty lasted for 623 years, from 27 July 1299 to 1 November 1922, when the monarchy in Turkey was abolished. After the international recognition of the new Turkish parliament headquartered in Ankara, by means of the Treaty of Lausanne signed on 24 July 1923, the Turkish parliament proclaimed on 29 October 1923 the establishment of the Republic of Turkey as the continuing state of the defunct Ottoman Empire, in line with the treaty. The Ottoman Caliphate was abolished on 3 March 1924; the Caliphate's authority and properties were transferred to the Grand National Assembly of Turkey.
ఈ సామ్రాజ్యానికి, దౌలతె ఆలియా, దౌలతె అలియ్యా", దౌలత్ - ఎ - ఆలియా, దౌలతె ఆలియా ఉస్మానియా"', దౌలతె ఉస్మానియా, సల్తనత్ ఎ ఉస్మానియా, అని అనేక పేర్లు గలవు, (دَوْلَتِ عَلِيّهٔ عُثمَانِیّه) లేదా పర్యాయపదంగా "ఉస్మాన్‌లి దౌలతి" (عثمانلى دولتى).
మధునాపంతుల సూర్యనారాయణ మూర్తి
మధునాపంతుల సూర్యనారాయణ మూర్తి (M.S.N.Murty) ఆంధ్రప్రదేశ్ కు చెందిన ప్రముఖ గణిత శాస్త్రవేత్త. ఈయన ఆరామ ద్రావిడ వర్గానికి చెందినవారుం. ఆయన ఆరామ ద్రావిడుల తెలుగు బ్రాహ్మణ కుటుంబానికి చెందిన వ్యక్తి. ఆయన తల్లిదండ్రులు ఎం.నాగరత్నం,ఎం.వి.సుబ్బారావు.ఆయన ఆచార్య నాగార్జున విశ్వవిద్యాలయంలో అనువర్తిత గణితశాస్త్రం విభాగంలో ప్రొఫెసర్ గా యున్నారు. ఈయన "అవకలన సమీకరణాలలో బౌందరీ విలువల సమస్యల" ను సాధించుటలో నిష్ణాతులు. ఈయన ప్రస్తుతం ఆచార్య నాగార్జున విశ్వవిద్యాలయం, నూజివీడు కాంపస్ లోని అనువర్తిత గణిత శాస్త్ర విభాగానికి అధిపతిగా యున్నారు. ఆయన గణితంలో అనేక ప్రచురణలను దేశ, విదేశ జర్నల్స్ లో ప్రచురించారు.ఈయన ఎం.ఫిల్, పి.హెచ్.డి చేయు విద్యార్థులకు మార్గదర్శకులుగా యున్నారు.
ome Publications of Prof. M.S.N.Murty
యుషిరో మియురా
యుషిరో మియురా (జ.అక్టోబరు 12, 1932) జపాన్ కు చెందిన పర్వతారోహకుడు. ఆయన తన 80 యేళ్ళ వయస్సులో ఎవరెస్టు శిఖరం ఎక్కి ఎవరెస్టు ఎక్కి ప్రపంచంలో ఈ ఘనత సాధించిన తొలి వృద్ధుడుగా రికార్డు సృష్టించి చరిత్రను తిరగరాశాడు. తను తొలిసారి తన 70 ఏళ్ళ వయస్సులో ఎవరెస్టు శిఖరం అధిరోహించాడు. మే 26, 2008లో రెండోసారి తన 75 వ యేట ఎవరెస్టు శిఖరాన్ని అధిరోహించాడు. మే 23, 2013 న తన 80 వ యేట మరోసారి ఎవరెస్టు శిఖరం అధిరోహించి రికార్డును స్వంతం చేసుకున్నాడు. ఈ ఘనత గిన్నీస్ బుక్ ఆఫ్ వరల్డ్ రికార్డులో స్థానం సంపాదించుకుంది.
ఆయన తన 78 వయేట తుంటె ఎముక విరిగి చికిత్స చేయించుకున్నాడు. 2013 సంవత్సరం జనవరిలో గుండెకు శస్తచ్రికిత్స జరిగింది.ఇవేవీ ఆయన ఆశయాన్ని, కలను నీరుగార్చలేదు. యిదివరకు రెండుసార్లు చేసిన సాహస కార్యానికే మళ్లీ పూనుకున్నాడు. మే 23, 2013 న ఉదయం 8.45 నిమిషాలకు ఆయన లక్ష్యం నెరవేరింది.ప్రపంచంలోనే ఎత్తయిన 8,848 మీటర్ల ఎవరెస్టు శిఖరం అగ్రభాగానికి చేరుకున్నాడు. ప్రపంచంలో ఈ ఘనత సాధించిన తొలి వృద్ధుడుగా రికార్డు సృష్టించి చరిత్రను తిరగరాశాడు. అంతకుముందు 76 ఏళ్ల వయసులో నేపాలీ వృద్ధుడి పేరనున్న రికార్డును తుడిచేశాడు. ఆయన తన కుమారుడు, ఫిజిషియన్ అయిన గోటాతో యుషిరో ఎవరెస్టు శిఖరానికి చేరుకున్నట్లు గ్యానేంద్ర శ్రేష్ఠ అనే పర్వతారోహక విభాగ అధికారి వెల్లడించారు. ఎవరెస్టును అధిరోహించే ముందు యుషిరో మాట్లాడుతూ ‘నేను ఇప్పటికీ ఆరోగ్యంగా, పటిష్ఠంగా ఉన్నా. ఈసారి కూడా ఖచ్చితంగా ఎవరెస్టును చేరుకుంటాననే ఆశిస్తున్నా’నని తెలిపాడు. ఇందుకోసం టోక్యోలో ప్రత్యేకంగా శిక్షణ తీసుకున్నానని, ప్రతి కాలుతో ఐదుకేజీల బరువు ఎత్తేలా కృషిచేశానన్నాడు. వారంలో మూడుసార్లు వీపుమీద 25 నుంచి 30 కిలోల బరువును మోస్తూ నడిచేవాడినని వివరించాడు. ముదిమి వయసులో ఎవరెస్టును అధిరోహించాలని కలలు కనేవాడినని తెలిపారు. మీ కల ఎప్పటికీ వృథా పోదు, అది వాస్తవ రూపం ధరిస్తుందని అంటాడు యుషిరో. యుషిరో కల నెరవేరింది. వృద్ధాప్యంలో ఎవరూ సాధించలేని ఘనతను సొంతం చేసుకున్నాడు.
ఈయన మే 6, 1970 న ఎవరెస్టు శిఖరం నుండి 4200 అడుగులు క్రిందికి స్కై చేస్తూ మొదటి వ్యక్తిగా రికార్డు సాధించాడు. ఈ సాధన 1975 లో డాక్యుమెంటేషన్ అయి "The Man Who Skied Down Everest". చిత్రంగా వెలువడినది. ఈ చిత్రం ఉత్తమ డాక్యుమెంటరీ చిత్రంగా అకాడమీ రివార్డు పొందింది. యిది మొదటి స్పోర్ట్స్ చిత్రం.
యుషిరొ మియురా తండ్రి ప్రముఖ జపాన్ దేశ స్కిల్లింగ్ లెజెండ్ "కీజో మియురా", యుషిరో కుమారులలో ప్రసిద్ధుడు "గౌతా మియురా".
వేంకట శ్వేతాచలపతి రంగారావు
సర్ వేంకట శ్వేతాచలపతి రంగారావు బహదూర్ జి.సి.ఐ.ఈ (జ.1862 సెప్టెంబరు 8 - మ. 1921) జమీందారు. 1881 నుండి 1921వరకు బొబ్బిలి జమీందారీకి రాజు. ఈయన మనమడు రాజా శ్వేతా చలపతి రామకృష్ణ రంగారావు 1932 నుండి 1936 వరకు మద్రాసు ప్రెసిడెన్సీ ముఖ్యమంత్రిగా పనిచేశాడు.
వేంకట రంగారావు 1862, నవంబరు 29న వెంకటగిరిలో జన్మించాడు. ఈయన వెంకటగిరి రాజా సర్వజ్ఞ కృష్ణారావు బహదూర్ యొక్క నాలుగవ కుమారుడు. వెంకటగిరి వెలమ వంశపు యువరాజులను, వారసులు లేని ఇతర వెలమ వంశపు సంస్థానాలైన బొబ్బిలి, పిఠాపురం మరియు జటప్రోలు సంస్థానాధీశులు దత్తత తీసుకున్నారు. వేంకట రంగారావు తొమ్మిదేళ్ల ప్రాయంలో తన అన్నాదమ్ములతో పాటు దత్తత ఇవ్వబడ్డాడు. వేంకట రంగారావును 1871లో బొబ్బిలి రాణీ లక్ష్మీ చెల్లాయమ్మ దత్తత తీసుకున్నది. 1872 డిసెంబరులో వెంకటగిరి నుండి బొబ్బిలి తరలి వచ్చాడు. ఇతర భారతీయ శిక్షకులతో పాటు ఈయన జె.మార్ష్ వద్ద చరిత్ర, ఆర్థికశాస్త్రం మరియు సుసర్ల సీతారామాశాస్త్రి వద్ద సంస్కృత భాషలో శిక్షణ పొందాడు.
వేంకట రంగారావుకు 1878లో వివాహమైంది. అయితే యువరాణి 1880లో వారి ఏకైక సంతానమైన వేంకట కుమార కృష్ణ రంగారావుకు పుట్టిన తర్వాత మరణించింది. ఆ తర్వాత వేంకట రంగారావు ఆమె సోదరిని ద్వితీయవివాహం చేసుకున్నాడు. నవంబర్ 30, 1881న మైనారిటీ తీరిన వెంటనే, వేంకట రంగారావు బొబ్బిలి సింహాసనాన్ని అధీష్టించాడు.
వేంకట రంగారావు పాలనలో బొబ్బిలి రాజ్యంలో అనేక సంస్కరణలు తెచ్చాడు. బొబ్బిలి మాధ్యమిక పాఠశాలను ఉన్నత పాఠశాలగా పెంచాడు. అంతే కాకుండా పేదలకు, మానసిక, శారీరిక వికలాంగులకు ప్రత్యేక పాఠశాలలను ఏర్పరచాడు.
1883లో, వేంకట రంగారావు కాశీ యాత్ర చేస్తుండగా, ఈయన రెండవ భార్య ప్రసవిస్తూ మరణించింది. ఆ తర్వాత 1887లో తన పెంపెడు తల్లి మరియు రెండవ కుమారుడు కూడా మరణించడం ఈయనను మానసిక క్షోభకు గురిచేసింది. 1888 రాజావారు మూడో పెళ్ళి చేసుకున్నారు. 1892లో మూడో కుమారుడు రామకృష్ణ రంగారావు జన్మించాడు.
1888లో బొబ్బిలిలో ప్రస్తుతమున్న రాజమహల్ ను కట్టించాడు. ఆ సమయంలో వెంకటగిరి సంస్థానంలో వారసత్వపోరు తలెత్తింది. వేంకట రంగారావు చనిపోయిన రాజు కుమారులతో మధ్యవర్తిత్వం నెరపి వారసత్వ వివాదాన్ని పరిష్కరించాడు.
1893లో, వేంకట రంగారావు తన చిన్నతమ్ముడు వేణుగోపాల రంగారావుతో కలిసి ఐరోపా పర్యటనకు వెళ్ళాడు. 1893, ఏప్రిల్ 14న మార్సేల్స్ వద్ద ఓడ దిగాడు. ఆ పర్యటనలో డ్యూక్ ఆఫ్ యార్క్, ప్రింస్ ఆఫ్ వేల్స్ మరియు విక్టోరియా రాణిని కలిశాడు. తనకు అందిన ఆతిధ్యానికి సంతృప్తుడై వేంకట రంగారావు తన రాజభక్తిని చాటుతూ విక్టోరియా రాణి జ్ఞాపకార్ధం 1887లో విక్టోరియా మార్కెటును, 1894లో విక్టోరియా టౌన్ హాలును నిర్మింపజేశాడు.
1902లో లండన్లో ఏడవ ఎడ్వర్డు రాజు, మహారాణి అలెగ్జాండ్రాల పట్టాభిషేకంలో మద్రాసు ప్రెసిడెన్సీకి ప్రాతినిధ్యం వహించడానికి వేంకట రంగారావు ఎంపికయ్యాడు.
1895లో వేంకట రంగారావు, అప్పటి మద్రాసు గవర్నరు లార్డ్ వెన్‌లాక్ వేంచేసిన పురప్రజల మధ్యలో జరిగిన ఉత్సవంలో ఊటీలో నైట్ గా KCIE బిరుదుతో సత్కరించబడ్డాడు.1911లో GCIE చేయబడ్డాడు.
గాజు జీవులు
ప్రకృతిలో ఎన్నో వింతలు, అద్భుతాలు ఉంటాయి. ఇటువంటి వింతలలో కొన్ని జీవులకు తమ శరీరం పారదర్శకంగా ఉంటుంది. వీటిని పారదర్శక జీవులు లేదా గాజు జీవులు అంటారు. ఈ జీవుల శరీర అంతర్భాగాలను మనం చూడవచ్చు. కొన్ని జీవులు శత్రువుల నుండి రక్షించుకొనుటకు తమ శరీరాన్ని పారదర్శకంగా మార్చే విశిష్ట లక్షణాన్ని కలిగి ఉంటాయి. ఇవి భూమిపై, జలాలలో కూడా ఉండవచ్చును. వీటిని ప్రకృతిలో వింతలుగా చెప్పుకోవచ్చును.
ఈ కప్ప ఈక్విడార్ దీవులలో ఉంటుంది. దీనిని "గాజు కప్ప" అంటారు. ఇది వెనుజులా అడవులలో ఉంటుంది. వీటి శరీర అంతర్భాగాలను స్పష్టంగా చూడవచ్చు. వీటి చర్మం పారదర్శకంగా ఉంటుంది. వీటి అంతర్భాగంలో గల గ్రుడ్లను స్పష్టంగా చూడవచ్చు.
గుహలు అనేవి భూగ్రహంపై గల చీకటి ప్రదేశాలు. ఈ గుహలలో తగినంత వెలుతురు ఉండదు. ఈ గుహలలో ఏ పరికరంతో కూడా తగిన కాంతి కణాలను గుర్తించలేము. ఇలాంటి పరిస్థితులలో కొన్ని జీవులు చేపలు, సాలీళ్ళు, కీటకాలు మరియు క్రే చేపలు వంటివి నివసిస్తుంటాయి. ఈ జంతువులు చీకటి ప్రదేశాలలో ఉండటానికి అలవాటు పడతాయి. అవి గుహల బయటి పరిసరాలలో ఇమడలేవు. ఇటువంటి జీవులకు కూడా శరీరం పారదర్శకంగా ఉంటుంది. వీటికి కళ్ళుగానీ, పిగ్మెంటేషన్ కానీ అవసరం లేదు.
ఇవి మెల్లగా చలిస్తాయి. వీటి శరీరం మెత్తగా ఉండి క్రిందిభాగం గుల్లగా ఉంటుంది. సీ కుకుంబర్ అనే జీవులు ప్రాచీన వంశ పరంపర గల జీవులు. జీవ పరిణామ క్రమంలో కొన్ని వందల జాతులు ఉండేవి. కొన్ని సీ కుకుంబర్ జీవుల శరీర భాగాలు పారదర్శకంగా ఉంటాయి. వీటి గుండా కాంతి ప్రసరిస్తుంది. 
అంటార్కిటికా మరియు దక్షిణ అమెరికా సముద్ర ప్రాంతాల్లో గల శీతల నీటి ప్రవాహాలలో క్రోకోడైల్ ఐస్ ఫిష్, కోపెపోడ్స్ మరియు యితర చేపలు ఉంటాయి. ఇవి పారదర్శకమైన రక్తాన్ని కలిగి ఉంటాయి. ఎందువల్లనంటే వాటి రక్తంలో హిమోగ్లోబిన్ ఉండదు. వీటి రక్తంలో ఎరిథ్రోసైటిస్ కూడా ఉండక పోవచ్చు. వీటి శరీరంలో గల రక్తానికి ఆక్సిజను చర్మం ద్వారా అందుతుంది. ఇవి శీతలంగా మారినపుడు అధిక ఆక్సిజను నీటిలో కరిగిపోతుంది. ఇవి పారదర్శకంగా ఉంటాయి.
వీటిని ఫ్రోనిమా అని అంటారు.ఈ జలచరాలను ఈ మధ్యనే పర్వత శ్రేణులలోని అధిక లోతుగా గల ప్రాంతాలలో కనుగొన్నారు. ఇవి ఉత్తర అట్లాంటిక్ లో ఉంటాయి. ఈ జీవులు విచిత్ర ప్రవర్తనను కలిగి ఉంటాయి. వీటి శరీర భాగాలన్నీ పారదర్శకంగా ఉండి అవి అదృశ్యమైనట్టు కనిపిస్తాయి.
ఇ దక్షిణ అర్థ గోళంలో గల సముద్రాలలో కనిపిస్తాయి. ఈ గాజు స్క్యీడ్ సున్నిత అవయవాలను కలిగి ఉంటుంది. జలాలలో సంచరించే హెడ్జ్‌హాగ్ వలె యివి బంతిలా తిరిగే సామర్థ్యం కలిగి ఉంటాయి. ఇవి కూడా పారదర్శకంగా ఉంటాయి.
శరీరమంతా గాజులా కనిపిస్తున్న ఈ చేపను ఈ మధ్యనే కనుగొన్నారు. దీని పేరు సైనోవేటర్ నాక్టివేజ్ . దీనిలో మొదటి పదానికి నీలం కడుపు అనీ, రెండవ పదానికి రాత్రి తిరిగేదని అర్థము. పెద్ద కళ్ళు, నాలుగు పళ్ళు, నీలం రంగు పొట్టతో విచిత్రంగా ఉంటుంది. దీని పొడవు 17 మిల్లీ మీటర్లు ఉంటుంది. ఇది జాన్ ఉపనది జిగోనిగ్రోలో కనుగొనబడింది.
దీనిని ఏంజెల్ ఫిష్ అంటారు. పారదర్శక మైన శరీరం రెండు రెక్కలతో చూడటానికి దేవకన్యలా ఉంటుంది. ఆర్కిటిక్ సముద్రంలో ఉండే దీని తలపై కొమ్ములాంటి అమరిక ఉండటం విశేషం.
శ్రీలక్ష్మి రేబాల
శ్రీలక్ష్మి రేబాల ప్రముఖ రంగస్థల నటి.
ఈమె 1957 జూలై 12వ తేదీన డా. చయనం వెంకటసుబ్బారావు, దుర్గాంబ దంపతులకు గుంటూరు లో జన్మించింది.
7 సంవత్సరాల వయస్సు నుండి 17 సంవత్సరాల వరకు భరతనాట్య ప్రదర్శనలిచ్చింది. బెల్లంకొండ సూర్యప్రకాశరావు రచనకు పి. దాసు దర్శకత్వం వహించిన ‘విధికృతం’ నాటకంతో వీరి నట జీవితానికి అంకురార్పణ జరిగింది. ఆ తదుపరి తెలుగు రాష్ట్రాలలోనేకాక ఇతర రాష్ట్రాలలో కూడా అనేక నాటక ప్రదర్శనల్లో పాల్గొని ఎన్నో బహుమతులను పొందింది.
1976 లో ‘కళాప్రవీణ’ రేబాల రమణ తో వివాహమయ్యాక ‘పల్నాటి యుద్ధం’ నాటకంలో ఈవిడ మాంచలగా రేబాల రమణ నాగమనాయకురాలుగా శతాధిక ప్రదర్శనలిచ్చారు. బాలనాగమ్మ, చింతామణి, చంద్రమతి, శశిరేఖ, పార్వతి, దాక్షాయణి, మోహిని, సత్యభామ, తార, వరూధిని, హిమబిందు, రాధ, పద్మావతి, లక్ష్మి, ద్రౌపది, శాంతిమతి, రుక్మిణి, మేరిమాత ఇలా ఎన్నో పాత్రలను పోషించింది.
1948 నుండి 1996 వరకు ప్రజానాట్యమండలి ప్రదర్శనల్లో పాల్గొన్నది. జన విజ్ఞాన వేదిక, శాస్త్ర కళాజాతా, అక్షర కళాయాత్రా జిల్లా కమిటీ సభ్యురాలుగా ఉంటూ ప్రదర్శనలు ఇవ్వడమేగాక, శిక్షణ శిబిరాలలోకూడా కళాకారులకు నృత్యం, నటనలో శిక్షణ ఇచ్చింది.
నటించినవి: సంస్మృతి, తప్పెవరిది, ఇదేనాదారి, యుగసంధి, జాగృతి, కళ్ళు, సమిధ, శిథిలశిల్పం, కనకపుష్యరాగం, మండువాలోగిలి, ఎర్రమట్టి, పంజరంలో పక్షులు, పల్లెపడుచు, గాలివాన, మరోమొహంజదారో, చిల్లరకొట్టు చిట్టెమ్మ మొదలగు సాంఘిక నాటిక/నాటకములలో నటించింది.
రేడియో నాటకాల్లో కూడా నటించింది.
అష్టస్థాన పరీక్ష
రోగి నాడినీ, శరీర స్పర్శనూ, రోగి రూపాన్ని, హృదయ స్పందన లాంటి శబ్దాలను, నేత్రాలను, మలాన్ని, మూత్రాన్ని, నాలుకను పరీక్షించే అష్టస్థాన పరీక్షా విధానాన్ని తెలుగువారే మొదటగా ప్రారంభించారు. ఇవన్నీ ఆయుర్వేదంలో ఆంధ్ర సాంప్రదాయంగా ప్రసిద్ధి పొందాయి.
నాడి పరీక్ష
ఆక్సిజన్ లేకుండా జీవించే జీవులు
భూమి మీద జీవులకైనా, సముద్రంలో జీవులకైనా బ్రతకడానికి ప్రాణవాయువు అవసరం అని అందరికీ తెలిసిందే. కాని, ప్రాణవాయువు లేకుండా బ్రతక గలిగే కొత్తరకం జీవులను ఇటీవల శాస్త్రవేత్తలు కనుగొన్నారు. వైరస్ లు మరియు ఏక కణ జీవులు మాత్రమే ఆక్సిజన్ లేకుండా జీవించగలవని అందరూ భావించేవారు. అలాంటిది మూడు జాతుల కొత్త జీవుల్ని శాస్త్రవేత్తలు కనుగొని ఆశ్చర్యపోతున్నారు. ఈ జీవులు ప్రాణవాయువు లేకుండా జీవిస్తున్నాయి. కానీ ఇవి బహుకణ జీవులు.
మధ్యధరా సముద్రం అట్టడుగున ఈ జీవులు నిక్షేపంగా జీవిస్తున్నాయి. ఆ ప్రదేశంలో ప్రాణవాయువు లేకపోవుటను శాస్త్రవేత్తలు గమనించారు. ఈ జీవులను మొట్టమొదటిగా కనుగొన్నవారు ఇటలీ కి చెందిన శాస్త్రవేత్తలు. ఈ జీవులు బహుకణ జీవులు, కాని పెద్ద జీవులు కాదు. అవి మిల్లీ మీటరు కంటే చిన్నవిగా ఉన్నాయి. చూడటానికి జెల్లీఫిష్ లా కనిపిస్తాయి.
బహుకణ జీవులు ప్రాణవాయువు లేకుండా జీవించలేవు. ఎందుకంటే వాటి కణాలలో మైటోకాండ్రియా అనే నిర్మాణం ఉంటుంది. అవి జీవి పీల్చుకున్న ఆహారాన్ని , ప్రాణవాయువు ను శక్తి క్రింద మార్చే ప్రక్రియలో ఉపయోగ పడుతుంది. కానీ ఈ క్రొత్త జీవుల కణాలలో "మైటోకాండ్రియా" లకు బదులు "హైడ్రోజెనమ్స్" అనే నిర్మాణాలున్నాయి. ఇవి ప్రాణవాయువు అవసరం లేకుండానే శక్తిని పుట్టిస్తున్నాయి. కనుక ఇవి ప్రాణవాయువు లేకుండానే బ్రతుకగలుగుతున్నాయని శాస్త్రవేత్తలు విశ్లేషించారు. అంతే కాదు కొత్తగా కనుగొన్న మూడు జీవులలో రెండింటి కడుపులో గ్రుడ్లు కూడా ఉన్నాయి. ఆ గ్రుడ్లను తీసి, ప్రాణవాయువు తగలని ప్రదేశంలో ఉంచితే, వాటి నుంచి పిల్లలు కూడా వచ్చుటను శాస్త్రవేత్తలు గమనించారు.
వీటికి పేరు పెట్టలేదు. ఇవి "లోరిసిఫెరా" కుటుంబానికి చెందిన జీవులుగా గుర్తించారు. సముద్రం అడుగున భూమిలో బొరియలు చేసుకుని అందులో నివాసం ఉంటాయి. ఇవి ఉన్నట్లు ఈ మధ్యనే మనకు తెలిసినా, ఇవి 60 కోట్ల సంవత్సరములకు పూర్వం నుంచే ఉన్నట్లు శాస్త్రవేత్తలు అధ్యయనం ద్వారా తేల్చారు. దీనిని బట్టి సముద్రంలో ఇప్పుడున్న జీవుల కంటే ముందుగానే యివి ఉన్నట్లు తెలుస్తుంది. అపుడు భూమిపైన ప్రాణవాయువు ఉండేది కాదు. ఆ తర్వాత ప్రాణవాయువు భూమిపై ఏర్పడి యితర జీవులు వృద్ధి చెందినాయి.
వీరమాచనేని ఆంజనేయ చౌదరి
వీరమాచనేని ఆంజనేయ చౌదరి (డిసెంబర్ 23, 1891 - 1988) స్వసంఘ పౌరోహిత్యానికి మూలపురుషుడు.
వీరు డిసెంబర్ 23, 1891 తేదీన అనగా నందన నామ సంవత్సరం మార్గశిర మాసంలో గుంటూరు జిల్లాలోని దుగ్గిరాల గ్రామంలో జన్మించారు. వీరి తల్లిదండ్రులు కోటయ్య మరియు లక్ష్మమ్మ. చిన్నతనంలోనే తల్లితోపాటు ఆధ్యాత్మ రామాయణ కీర్తనలు పాడేవాడు. పెద్దగా చదువుకోలేదు. అయినా ప్రతిరోజు ఆంజనేయస్వామి గుడికి వెళ్ళి అర్చకులు చదివే శ్లోకాలను ఒక్కసారి విని తిరిగి చెప్పేవాడు.
పది సంవత్సరాల వయసులో తల్లిదండ్రులతో మేనమామల గ్రామం రేపల్లె తాలూకాలోని నల్లూరు చేరారు. అక్కడ వ్యవసాయపనులు చేసుకొంటూ తీరికవేళల్లో పురాణ, హరికథా కాలక్షేపాలకు వెళ్ళి భారత, భాగవత, రామాయణ కథా విశేషాలను గ్రహించి అందులోని పద్యాలను కంఠస్థం చేశారు. కొందరు ఆచార్యులను స్నాన మంత్రాలు, సూర్యనమస్కారాలు మొదలైన వాటిని నేర్పడానికి తిరస్కరించారు. ఆ మంత్రాలను తాను ఎందుకు నేర్చుకోకూడదు అనే ఆలోచన మొదలై అన్వేషించారు. తమ పురోహితులు రఘునాయకులు గారు చదివే మంత్రాలకు ఆకర్షితులై వారు గ్రామంలో జరిపించే శుభాశుభ కార్యాలన్నిటికి హాజరై కర్మకాండను గ్రహించారు. కానీ మంత్రభాగం నేర్చుకోలేకపోయారు. కొంతకాలానికి ప్రతాపరామయ్య అనే అద్వైత వేదాంత గురువును ఆశ్రయించి వారిద్వారా శ్రీరామమంత్రోపదేశాన్ని పొందారు.
ఒకనాటి రాత్రి స్వామివారు కలలో ప్రత్యక్షమై తన నాలుకపై బీజాక్షరాల్ని వ్రాసి అంతర్ధానమయ్యారు. తదనంతరం సాధువులను ఆశ్రయించి వేదాంత తత్వాన్ని వింటూ పురాణ స్రవణం చేస్తూ పూజాపునస్కారాలు చేస్తూ కాలం గడిపారు.
ఒకనాడు గోపాల సచ్చిదానంద బ్రహ్మేంద్ర సరస్వతీ స్వాములవారు దేశ సంచారం చేస్తూ నల్లూరు వచ్చి మూడు రోజులు సభలు జరిపి కమ్మవారికి కూడా వేదాద్యయన, యజ్నోపవీత ధారణ అధికారాలున్నవని వివరించగా ఎందరో బ్రాహ్మణేతరులైన గ్రామస్థులు యజ్నోపవీతాలను ధరించారు. వారిలో ఆంజనేయులూ ఒకరు. అదే గ్రామంలో ఒక కమ్మవారి యింట ఆబ్దికమును సరస్వతీ స్వాములవారు ఆంజనేయులతో చేయించారు. అందుకు అవసరమైన మంత్రభాగాన్ని స్వాములవారు నేర్పించారు. అప్పుడు "కమ్మవారిలో వేదోక్తముగా పౌరోహిత్యం చేయించగలవారు నల్లూరు గ్రామమునందు కలరు. ఆసక్తిగలవారు సంప్రదించవచ్చును" అని ఆంధ్రపత్రికలో సరస్వతీ స్వామూలవారు ప్రకటించారు. ఆవిధంగా స్వసంఘ పౌరోహిత్యానికి వీరు మూలపురుషుడైనారు. ఆనాటి ప్రసిద్ధులైన బ్రాహ్మణేతరులెందరో వీరిచేత వివాహాదికర్మలు చేయించారు.
స్వాములవారి ఆశీర్వాదంతో నల్లూరు గ్రామంలో వేద పాఠశాలను స్థాపించి వివిధ జిల్లాల నుండి బ్రాహ్మణేతర విద్యార్థులకు పౌరోహిత్యం నేర్పారు. ఈ పాఠశాల తర్వాత సమీపంలోని మైనేనివారిపాలెం అన్న గ్రామానికి మారింది. అక్కడ మైనేని వెంకట్రామయ్య అనే భూస్వామి ఎకరంపైబడిన భూమిని దానం చేశారు. గ్రామస్తుల సహకారంతో అక్కడ ఒక ఆశ్రమాన్ని నిర్మింపజేసి దానిని మలయాళ స్వాములవారిచే ప్రారంభం చేయించారు. దానిని శ్రీ సనాతన వేదాంత నిష్టాశ్రమముగా పేర్కొన్నారు. తర్వాత అక్కడ ఒక సంస్కృత పాఠశాలనుకూడా ఏర్పాటుచేశారు. దానికోసం ఆరు ఎకరాల భూమిని ఆంజనేయులు సేకరించారు. కాలక్రమాన ఈ పాఠశాల లౌకిక పాఠశాలగా మార్పుచెందింది.
వీరు 1988లో తన ఆశ్రమంలోనే తుదిశ్వాస విడిచారు. వీరి భౌతిక కాయాన్ని కృష్ణానదీ తీరంలోని ఆశ్రమం వద్దనే సమాధి చేశారు.
పి. సత్యనారాయణ రాజు
జస్టిస్ పెన్మత్స సత్యనారాయణ రాజు (Justice Penmetsa Satyanarayana Raju) బి.ఎ.బి.ఎల్. (ఆగష్టు 17, 1908 - ఏప్రిల్ 20, 1966) ఆంధ్ర ప్రదేశ్ హైకోర్టు ప్రధాన న్యాయమూర్తి.
వీరు 1908 ఆగష్టు 17 తేదీన పశ్చిమ గోదావరి జిల్లాలోని అజ్జరం గ్రామంలో జన్మించారు. వీరి తల్లిదండ్రులు రామభద్రరాజు మరియు సుభద్రమ్మ.
వీరు తణుకు బోర్డు ఉన్నత పాఠశాలలో చదివి విజయనగరంలోని మహారాజా కళాశాల నుండి బి.ఏ. పట్టా పొందారు. తదనంతరం మద్రాసు న్యాయ కళాశాల నుండి బి.ఎల్. పట్టాపొందారు. తర్వాత 1930లో మద్రాసు బార్ లో చేరారు. వీరి టంగుటూరి ప్రకాశం వద్ద మూడు సంవత్సరాలు మరియు పి. సత్యనారాయణ రావు గారి వద్ద కొంతకాలం పనిచేశారు. సమైక్య మద్రాసు రాష్ట్రంలో ప్రభుత్వ న్యాయవాదిగా 1950 నుండి పనిచేశారు. ఆంధ్ర రాష్ట్రం ఏర్పడిన తర్వాత ప్రభుత్వ న్యాయవాదిగా ఉన్నారు.
వీరిని ఆంధ్ర హైకోర్టు న్యాయమూర్తిగా 1954 నవంబరు 1 లో నియమించబడ్డారు. ఆంధ్ర ప్రదేశ్ హైకోర్టు తద్ధర్మ ప్రధాన న్యాయమూర్తిగా 1963 కొంతకాలం పనిచేసిన తర్వాత శాశ్వత న్యాయమూర్తిగా 1964 డిసెంబరు 30 తేదీన నియమించబడ్డారు.
వీరు సుప్రీంకోర్టు న్యాయమూర్తిగా ఉన్నప్పుడు అక్కడి ప్రధాన న్యాయమూర్తి గజేంద్ర గడ్కర్ తో కలిసి రష్యాను సందర్శించి అక్కడి న్యాయవ్యవస్థను పరిశోధించారు.
వీరు 1966 ఏప్రిల్ 20 తేదీన న్యూఢిల్లీలో పరమపదించారు.
గూడూరు సావిత్రి
గూడూరు సావిత్రిగా ప్రసిద్ధి చెందిన ఆవేటి సావిత్రి ప్రముఖ రంగస్థల నటీమణి.
వీరు 1942 సంవత్సరము కడప జిల్లా, కస్తూరిరాజుగారి పల్లెలో అంజనీదేవి, నారాయణరావు దంపతులకు జన్మించారు. ఈమె నెల్లూరు జిల్లా, గూడూరు ప్రాంతంలో నివసించడం వల్ల గూడూరు సావిత్రిగా ప్రసిద్ధి చెందింది.
రంగస్థల నటీమణిగా దాదాపు 60 సంవత్సరాలు అనుభవం గడించారు. సాయన ప్రకాశరావు వీరికి రంగస్థల గురువు. తన ఐదవ ఏట న్యూపూర్ణానంద డ్రమెటిక్ థియేటర్స్ – సురభి నాటక సమాజం ద్వారా ‘సత్య హరిశ్చంద్ర’ నాటకంలో ‘లోహిత్యాస్యుడు’ పాత్ర ద్వారా రంగస్థల నటజీవితానికి నాంది పలికారు.
బాల్య దశలోనే కనకతార లో కనకసేనుడు మరియు తార, శ్రీకృష్ణ లీలలు ల్లో కృష్ణుడు, భక్తప్రహ్లాద లో ప్రహ్లాదుడు, లవకుశ లో లవుడు మరియు కుశుడు మొదలగు పాత్రలు ధరించారు. చంద్రమతి, బాలనాగమ్మ, నాయకురాలు నాగమ్మ, సీత, లక్ష్మి, రుక్మిణి, ద్రౌపది, మండోదరి, శశిరేఖ, సులోచన, తార, మీరాబాయి, సక్కుబాయి, శూర్పణక, కైక, అహల్య, వాసవి, లీలావతి, చింతామణి, రాధ, శకుంతల మొదలగు పాత్రలు ధరించారు. మరెన్నో సాంఘీక, చారిత్రక నాటకాల్లోనూ వైవిధ్యభరితమైన పాత్రలు ధరించిన ఈవిడ పురుషపాత్రలను కూడా పోషించి, తన నటనా వైద్యుష్యాన్ని వెల్లడించారు. కృష్ణుడు, రాముడు, సత్యవంతుడు, కార్యవర్థి, బిల్వమంగళుడు మొదలగు పురుష పాత్రలు ధరించారు.
కె. రఘురామయ్య, పులిపాటి వెంకటేశ్వర్లు, ఎ.వి.సుబ్బారావు, డి.వి. సుబ్బారావు, బండారు రామారావు, షణ్ముఖి ఆంజనేయ రాజు, బేతా రామచంద్రారావు, బుర్రా సుబ్రహ్మణ్యశాస్త్రి, చీమకుర్తి నాగేశ్వరరావు, అబ్బూరి వరప్రసాదరావు, వేమూరి గగ్గయ్య, వల్లూరి వెంకట్రామయ్య చౌదరి, ఆచంట వెంకటరత్నం నాయుడు, వేమూరి రామయ్య, అమరావు సత్యనారాయణ, పొన్నాల రామసుబ్బారెడ్డి, వై. గోపాలరావు, మద్దాల రామారావు, రేబాల రమణ, కాగిత సుబ్బారావు మొదలగు నట ప్రముఖుల సరసన వారికి దీటుగా నటించి ప్రశంసలందుకున్నారు. ఈవిడ మూడుతరాల వారితో నటించిన ఘనతను పొందారు. వేటపాలెం డి.వి. సుబ్బారావుతో, వారి కుమారుడితో మరియు మనవడు డి.వి. సుబ్బారావు తో ‘చంద్రమతి’గా సహస్రాధిక ప్రదర్శనలిచ్చారు.
పలు పరిషత్తు పోటీలలో శతాధికంగా ‘ఉత్తమనటి’ బహుమతులందుకున్న ఈమె పైడి లక్ష్మయ్య అవార్డు, హంస అవార్డు, స్థానం నరసింహారావు అవార్డు, ఆం.ప్ర.. ప్రభుత్వం వారిచే కళారత్న అవార్డు, సినీనటి సావిత్రి అవార్డు, జమున అవార్డు, కృష్ణకుమారి అవార్డు, దక్షిణ మధ్య రైల్వేవారి లింకా అవార్డు మరెన్నో అవార్డులను పొందారు. విజయవాడ పురప్రముఖులచే కనకాభిషేకం, సువర్ణహస్త ఘంటా కంకణం, సాయికృష్ణ యాచేంద్ర – వెంకటగిరి వారిచే సువర్ణ హస్త ఘంటా కంకణం, నంద్యాల నంది పైపుల అధినేత ఎస్.పి.వై. రెడ్డి గారిచే బంగారు పతకం, పొదిలి పురప్రముఖులచే బంగారు పతకం మరియు బీహార్ గవర్నర్ పెండేకంటి వెంకటసుబ్బయ్య, ఆంధ్రా గవర్నర్ కృష్ణకాంత్, ఆం.ప్ర. ముఖ్యమంత్రులు డా. ఎన్.టి. రామారావు, నారా చంద్రబాబునాయుడు తదితర రాజకీయ ప్రముఖుల చేతులమీదుగా సత్కారాలు అందుకున్నారు. అంతేకాకుండా పొట్టి శ్రీరాములు తెలుగు విశ్వవిద్యాలయం వారి ప్రతిభా పురస్కారం కూడా అందుకున్నారు.
మహానటి, కళాతపస్విని, సరస నయానాభినేత్రి, అభినయ శారద, అభినవ శారద మొదలగు బిరుదులను పొందారు.
డి.వి. సుబ్బారావు (వేటపాలెం) తో శతాధికంగా ‘సత్యహరిశ్చంద్ర’ నాటక ప్రదర్శనల్లో చంద్రమతిగా నటించడమేకాక, వారి కాంబినేషన్ లో గ్రామ్‌ఫోన్ రికార్డు కూడా ఇచ్చారు. అలాగే శ్రీకృష్ణతులాభారంలో పృథ్వి వెంకటేశ్వర్లు నారదుడిగా, ఈవిడ కృష్ణుడుగా గ్రామ్‌ఫోన్ రికార్డు, చీమకుర్తి నాగేశ్వరరావు హరిశ్చంద్రుడిగా, ఈవిడ చంద్రమతిగా సి.డి.లు వెలువడినాయి. ఆకాశవాణిలో ఎన్నో పౌరిణిక నాటకాల్లో నటించిన ఈవిడ టి.వి. సీరియల్స్, సినిమాల్లోనూ నటించారు.
శాంతినగర్
శాంతినగర్, తెలంగాణ రాష్ట్రములోని జోగులాంబ గద్వాల జిల్లా, వడ్డేపల్లి మండలానికి చెందిన గ్రామం .ఇది రెవెన్యూ గ్రామం కాదు.మండలములోని పెద్ద గ్రామాలలో ఒకటి.
2001 భారత జనాభా లెక్కల ప్రకారం గ్రామ జనాభా మొత్తం- 11617. ఇందులో పురుషుల సంఖ్య 5883, స్త్రీల సంఖ్య 5,734. గృహాల సంఖ్య 2087.
హైదరాబాదు - కర్నూలు మార్గంలో ఆలంపూర్ రింగ్ రోడ్డ్లోలో దిగాలి. అక్కడ నుండి బస్ లో కాని అటోలో కాని 20 కి.మి ప్రయాణిస్తె శాంతినగర్ చేరుకుంటారు.ఈ గ్రామము 7 వ నెంబరు జాతీయ రహదారి నుండి రాయచూరు వెళ్ళు మార్గములో ఉంది.శాంతినగర్ గ్రామంలో స్టేట్ బ్యాంక్ ఆఫ్ ఇండియా,ఆంధ్రబ్యాంక్ శాఖలు ఉన్నాయి.
రాయసం వేంకట త్రిపురాంతకేశ్వర రావు
రాయసం వెంకట త్రిపురాంతకేశ్వరరావు (సెప్టెంబర్‌ 2, 1928 - మే 24, 2013) (త్రిపుర) తెలుగు అక్షర శిఖరం, ప్రముఖ రచయిత, సాహితీ వేత్త.
అభిమానులకు కలం పేరు త్రిపురగా సుప్రసిద్ధులైన.. ఆయన అసలు పేరు రాయసం వెంకట త్రిపురాంతకేశ్వరరావు (ఆర్వీటీకే రావు). 1928, సెప్టెంబర్‌ 2 న ఒడిశాలోని గంజాం జిల్లా పురుషోత్తమపురంలో జన్మించారు.ఉన్నత పాఠశాల, కళాశాల విద్య విశాఖ లోని ఎవిఎన్ కళాశాలలో పూర్తి చేశారు. బెనారస్ యూనివర్శిటీలో 1950లో అగ్రికల్చర్ బిఎస్సీ పూర్తి చేశారు. 1953లో ఎంఎ ఇంగ్లీష్‌లో యూనివర్శిటీకే అగ్రస్థానంలో నిలిచారు. 1960 వరకూ ఆయన వారణాసి, మాండలే (బర్మా), జోజ్‌పూర్, విశాఖపట్నంలో టీచర్‌గా పనిచేశారు. 1960లో త్రిపురలో మహారాజా వీర్ విక్రమ్ కాలేజీలో ఇంగ్లీష్ లెక్చరర్‌గా చేరారు. 1987లో ఆయన పదవీ విరమణ చేశారు.
త్రిపుర భార్య లక్ష్మీదేవి అనువాదకురాలు. ఆమె బెంగాలీ కథలను తెలుగులోకి అనువదించి..మంచి పేరు తెచ్చుకున్నారు. ఆయనకు ముగ్గురు పిల్లలు. కుమారుడు డాక్టర్‌ నాగార్జున అమెరికా లో, కుమార్తె నటాషా ఇంగ్లండ్‌లో, మరో కుమార్తె వింధ్య హైదరాబాద్‌లో ఉంటున్నారు.
త్రిపుర 1963నుంచి రచనలు చేస్తున్నారు. ‘త్రిపుర కథలు’ పేరిట ఆయన కథలు అచ్చయ్యాయి. తొలుత 13 కథలతో వచ్చిన సంకలనం.. ఆ తర్వాత రెండు కథలు చేర్చి 15 కథలతో మలి ముద్రణగా వచ్చింది. ఆయన కవిత్వం ‘త్రిపుర కాఫ్కా’, సెగ్మెంట్ (1975), ‘బాధలూ- సందర్భాలూ’ 1990లో సంకలనంగా వచ్చింది. ఆయన రచించిన భగవంతం కోసం, పాము, సుబ్బారాయుడి రహస్య జీవితం, వంతెన, సఫర్ వంటి కథలు తెలుగు పాఠకులను విశేషంగా ఆకట్టుకున్నాయి. ఆయన రచనల్లో మానవ జీవితాల్లోని చీకటి కోణాలను ఆవిష్కరింప జేశారు. తెలుగు సాహితీ చరిత్రలోనే అత్యంత అరుదైన రచయితగా, కథకుల కథకుడిగా.. ఆయన విమర్శకులనుంచి ప్రశంసలు పొందారు. మ్యాజిక్ రియలిజాన్ని ఆయన తెలుగు సాహిత్యంలో ప్రవేశపెట్టారు. ఆయన జెన్ బుద్ధిజం, క్రైస్తవాన్ని కథావస్తువుగా తీసుకునేవారు. మదనపల్లెలో పనిచేస్తున్నప్పుడు ఆయన జిడ్డు కృష్ణమూర్తి వద్ద శిష్యరికం చేశారు. తనను ప్రభావితం చేసిన వ్యక్తుల్లో జిడ్డు కృష్ణమూర్తిని ప్రత్యేకంగా త్రిపుర ప్రస్తావించేవారు. మార్క్సిజం, జెన్‌బుద్ధిజం తనను ప్రభావితం చేశాయని పేర్కొనేవారు. 
అర్థరాహిత్య శిల్పి..: జీవితానికి అర్థం ఇదీ అని చాలా రచయితలు చెప్పారు.. కానీ అర్థరాహిత్యం గురించి చెప్పిన ఏకైక రచయిత త్రిపుర. మన లోపలి చీకటిని.. సముద్రమంత చీకటిని, చిక్కటి చీకటిని పోగొట్టాలని ఆయన చాలా ప్రయత్నం చేశారు. గాఢమైన భాష త్రిపురది.. అది ఆయనకే ప్రత్యేకం. ఆయన రాసిన కథలు తక్కువే అయినా అవి ఒక్కోటి ఒక్కో మహా సంపుటమే. ప్రథమ ముద్రణ కోసం ఆయన తన ఒక్కో కథకు ఒక్కో వ్యాఖ్యానం రాయించారు. అంత సీరియస్ రచయిత ఆయన. అంత గాఢమైన కథకుడు తెలుగులో మరొకరు లేరు.
ఆయన రచనల్లో త్రిపుర కథలు ప్రాచుర్యం పొందాయి. 1963-73, 1980-1990 మధ్య ఆయన ఈ కథల్ని రాశారు. 1975లో సెగ్మెంట్స్‌, 1990లో బాధలూ సందర్భాలూ - కవితలు, త్రిపుర కాఫ్కా కవితలు ఆయన రచనల్లో ముఖ్యమైనవి. జిడ్డు కృష్ణమూర్తి, మార్క్సిజం, జెన్‌ బుద్ధిజంపై వచ్చిన రచనలు తనను ప్రభావితం చేసినట్టు ఆయన పేర్కొనేవారు. అల్డస్‌ హక్సలేని ఇష్టమైన రచయితగా ఆయన కొన్ని ఇంటర్వ్యూల్లో పేర్కొన్నారు. ఇంకా గ్రాహం గ్రీస్‌, సాల్‌ చెల్లో, అల్బర్ట్‌ కామూ, సార్త్రే, శ్రీశ్రీ, జేమ్స్‌ జారుస్‌, శామ్యూల్‌ బెకెట్ట్‌ తదితరులు తన అభిమాన రచయితలుగా ఆయన రాసిన పుస్తకాల్లో పేర్కొన్నారు.
కొంతకాలంగా తీవ్ర అనారోగ్యంతో బాధపడుతున్న ఆయన విశాఖపట్నంలోని ఓ ప్రైవేటు ఆస్పత్రిలో చికిత్స పొందుతూ మే 24, 2013 శుక్రవారం నాడు మృతి చెందారు.
నవభక్తులు
1. పరీక్షితుడు, 2. నారదుడు, 3. ప్రహ్లదుడు., 4. భార్గవి. 5. పృధుడు, 6. గరుత్మంతుడు. 7. ధనుంజయుడు. 8. బలిచక్రవర్తి.
వంగపండు అప్పలస్వామి
ప్రజా గాయకుడు, కవిగా ప్రసిద్ధి చెందిన వంగపండు అప్పలస్వామి తెలుగు కవి మరియు రచయిత.
అప్పలస్వామి జూలై 1, 1934 న విజయనగరం జిల్లా, పెదబొండపల్లిలో జన్మించాడు. వృత్తి రీత్యా ఉపాధ్యాయుడైన అప్పలస్వామి ప్రభుత్వ జూనియర్ కళాశాలల్లో పనిచేసి, విరమణ పొందిన తర్వాత టి.ఎస్.ఆర్ జూనియర్ కళాశాలను స్థాపించాడు. భగవాన్ అనే మాసపత్రికకు కూడా సంపాదకత్వం వహించాడు. ఆంధ్రప్రదేశ్ ప్రభుత్వం యొక్క ఉత్తమ స్క్రిప్టు రచయిత పురస్కారాన్ని అందుకున్నాడు
అప్పలస్వామి "వినర వంగపండు కనర నిజము" అన్న మకుటంతో వంగపండు శతకమును రచించాడు.
దశ విధ పరీక్ష
దశ విధ పరీక్ష అనునది ఆయుర్వేద పరీక్షావిధానం.
త్రిదోశ
ఆయుర్వేదంలో ఈ మూడు దోషాల గూర్చి ప్రస్తావించబడుతుంది.
ఆయుర్వేద పరీక్ష, వ్యాధిని నయం చేయడం ఈ మూడు దోశాల ఆధారంగా జరుగుతుంది.
టి. యం. సౌందరరాజన్
ప్రముఖ సినీ నేపథ్య గాయకుడు టి.ఎమ్‌.సౌందరరాజన్‌ ( తుగులువ మీనాక్షి అయ్యర్‌ సౌందరరాజన్‌) . తెలుగు చిత్రసీమ చెన్నైలో ఉన్న రోజుల్లో ఘంటసాలకు సమకాలికుడు సౌందరరాజన్‌. 1923 మార్చి 24వ తేదీన జన్మించారు.  మధురై ఆయన స్వస్థలం. 1950లో వచ్చిన 'కృష్ణవిజయం' చిత్రంలో ఎస్‌.ఎమ్‌.సుబ్బయ్యనాయుడు సంగీత దర్శకత్వంలో తొలి పాట పాడారు. తమిళంలో ఎమ్‌జీఆర్‌, శివాజీ గణేశన్‌ , తెలుగులో ఎన్టీఆర్‌, అక్కినేని నాగేశ్వరరావు తదితరులు చిత్రాల్లో పాటలు పాడారు. 'జయభేరి'లో 'దైవం నీవేనా.', 'గోపాలుడు భూపాలుడు'లో 'ఇదేనా తరతరాల చరిత్రలో జరిగేది...', 'శ్రీశ్రీశ్రీ మర్యాదరామన్న'లో 'చెబితే శానా ఉంది...' లాంటి గీతాలను సౌందర్‌రాజన్‌ పాడారు.'సర్వర్‌ సుందరం' అనే అనువాద చిత్రంలో ఓ సన్నివేశంలో సౌందరరాజన్‌ నటించారు. ఆయనపై వచ్చే 'నవ యువతి...' అనే పాటను ఘంటసాల పాడారు. 2003 లో పద్మశ్రీ పురస్కారం అందుకున్నారు. ఆయనకు భార్య, ఓ కుమార్తె, ఇద్దరు కుమారులు ఉన్నారు. మందవేలి ప్రాంతంలోని ఆయన స్వగృహంలో 25.5.2013 న చెన్నైలో తుదిశ్వాస విడిచారు
అనుములపల్లె
అనుములపల్లె, ప్రకాశం జిల్లా రాచర్ల మండలానికి చెందిన గ్రామం. పిన్ కోడ్ నం. 523 368., ఎస్.టి.డి.కోడ్ = 08405.
దక్షణాన గిద్దలూరు మండలం, తూర్పున బెస్తవారిపేట మండలం, తూర్పున కంభం మండలం, దక్షణాన కొమరోలు మండలం
గ్రామంలోనికి రోడ్డు రవాణా సౌకర్యం ఉంది.
ఒక ప్రభుత్వ ప్రాథమిక పాఠశాల ఉంది.
అనుములపల్లె గ్రామంలో ఐ.డబ్ల్యూ.ఎం.పి. వాటర్ షెడ్ పథకంలో భాగంగా నిర్మించిన శుద్ధజల కేంద్రాన్ని 2014, మార్చి-17, సోమవారం నాడు ప్రారంభించారు. ప్రభుత్వం వారు ఈ పథకానికి, 1.83 లక్షల రూపాయల విలువగల యంత్రపరికరాలు అందించారు. పంచాయతీకి నిధులు లేకపోవటంతో, సర్పంచ్ శ్రీ భూపని చిన్నకాశయ్య, గ్రామంలో త్రాగునీటి అవసరాలు తీర్చటానికి, తన స్వంత నిధులు 2.1 లక్షల రూపాయలు వెచ్చించి, ఈ పథకానికి కావలసిన షెడ్డు నిర్మాణంచేశారు. గ్రామంలో ప్రతి కుటుంబానికీ, ఉచితంగా శుద్ధజలం అందించాలనే ఉద్దేశంతో ఆయన ఈ విధమైన వితరణచేసి అందరికీ ఆదర్శం నిలిచారు. [2]
సాగునీటి చెరువు. వరి, అపరాలు, కూరగాయలు
వ్యవసాయం[1] ఈనాడు ప్రకాశం; 2013,ఆగస్టు-2; 5వపేజీ.
[2] ఈనాడు ప్రకాశం; 2014,మార్చి-18; 5వపేజీ.
[3] ఈనాడు ప్రకాశం; 2015,జూన్-1; 5వపేజీ.
[4] ఈనాడు ప్రకాశం; 2015,ఆగస్టు-16; 5వపేజీ.
[5] ఈనాడు ప్రకాశం; 2015,డిసెంబరు-26; 4వపేజీ. 
[6] ఈనాడు ప్రకాశం; 2015,జూన్-9; 5వపేజీ.
తెలుగు సభలు
తెలుగు భాషాభివృద్ధి, తెలుగు వారి పురోగతికి కొలమానం, తెలుగు వారి ఐక్యతకు ప్రతిబింబంగా తెలుగు సభలను వేరు వేరు సమయాల్లో వివిధ సందర్భాల్లో తెలుగువారు జరుపుకుంటూ వస్తున్నారు. ఆధునికంగా వందేళ్ళకు పైగా చరిత్ర గల ఈ సభల సాంప్రదాయం, దాదాపుగా తెలుగు ఆవిర్భావం సమయం నుండే ఉండింది.
తమిళ సంగం సభలలో తెలుగు వారు పాల్గొన్న దాఖలాలూ ఉన్నాయి.
ఎన్నో మైలురాళ్ళను ఈ తెలుగు సభలు జన బాహుళ్యానికీ, మరీ ముఖ్యంగా తెలుగు వారికి తెచ్చిపెట్టాయి.
=స్వాతంత్ర్యానికి ముందు జరిగిన సభలు=
అధ్యక్షులు : బయ్యా వేంకటేశ్వర శర్మ
సమావేశకర్త: కొండా వెంకటప్పయ్య పంతులు
ఈ సభలో వేమవరపు రామదాసు పంతులు ప్రత్యేక రాష్ట్రం విషయాన్ని ప్రస్తావించారు. ఈ సమావేశం తీర్మానం ప్రకారం సభ్యులు తెలుగువారందరినీ కలిసి, ప్రత్యేక రాష్ట్ర సాధనకై ప్రచారాం చేసి, కనీసం ఒక సంవత్సర వ్యవధి ప్రచారం చేసాకనే ప్రత్యేక రాష్ట్ర ప్రతిపాదనపై ఆలోచించాలని నిర్ణయించారు. కొండా వెంకటప్పయ్య పంతులు, భోగరాజు పట్టాభిసీతారామయ్య, ముట్నూరి కృష్ణారావు మరియు వల్లూరు సూర్యనారాయణరావు ఒక కమిటీగా ఏర్పడి మొత్తం రాష్ట్రం పర్యటించి ప్రత్యేక స్వతంత్ర రాష్ట్రం అవసరం గురించి చర్చించారు. భోగరాజు పట్టాభి సీతారామయ్య మరియు కొప్పల్లె హనుమంతరావు "ఆంధ్ర రాష్ట్రము" అనే పుస్తకం ఈ సందర్భంగా రాసారు.
అధ్యక్షులు : న్యాయపతి సుబ్బారావు
ఈ సభలో సుదీర్ఘ చర్చల అనంతరం ప్రత్యేక రాష్ట్ర తీర్మానం ఆమోదించబడింది. భాషా ప్రాతిపదికన రాష్ట్రాలుండాలనీ, మద్రాస్ రాష్ట్రంలోని అన్ని తెలుగు భాష మాట్లాడే వారున్న జిల్లాలను కలిపి ఒక ప్రత్యేక రాష్ట్రంగా అవతరింప చేయాలి.
అధ్యక్షులు : పానుగంటి రాజా రామారాయణిం
ఈ సభలో కూడా ప్రత్యేకాంధ్ర రాష్ట్ర ఏర్పాటు పైనే తీర్మానం ఆమోదించబడింది. అప్పటి నుండి ప్రతి ఆంధ్ర మహాసభలో ఈ తీర్మానం మళ్ళీ మళ్ళీ ఆమోదించబడింది.
1917లో ఆంధ్రసభ ఒక ఉద్యమంలా ఏర్పడింది. ఇదే సమయంలో నిజాం ప్రభుత్వపాలిత తెలుగు ప్రాంతాల వారు కూడా ఆంధ్ర మహాసభగా ఏర్పడారు. 
ఇటు బ్రిటిష్ పాలిత ఆంధ్ర ప్రాంత సభ సభ్యులు బ్రిటిష్ ప్రతినిధులైన మోంటెగ్ మరియు కెమ్స్‍ఫోర్డ్ అనే పేర్లు గల అధికారులను కలిసి భాషా ప్రాతిపదికన తెలుగు మాట్లాడే వారందరికీ వేరే రాష్ట్రం ఏర్పాటు చేయాలని ప్రతిపాదన చేసారు. వేరే రాష్ట్ర ప్రతిపాదనను పరిగణించి, నిర్ణయం రాజ్యాధికారులకు అప్పగించగా, నిరంతర ప్రయత్నాల తరువాత కూడా రాజ్యాధికారులు ఈ విషయాన్ని పక్కన పెట్టారు. అదే సమయంలో ఇండియన్ నేషనల్ కాంగ్రెస్ లో ఆంధ్రకు ప్రత్యేక గుర్తింపు వచ్చింది.
=స్వాతంత్ర్యం తరువాత జరిగిన సభలు=
టెన్సింగ్ నార్కే
టెన్సింగ్ నార్కే (జ.మే 29, 1914 - మే 9, 1986) యొక్క జన్మనామం "నామ్‌గైల్ వాంగ్డీ " నేపాలీ ఇండియన్ కు చెందిన వ్యక్తి. ఆయన ఒక పర్వతారోహకుడు. ఆయన ఎవరెస్టు శిఖరాన్ని ఎక్కిన మొదటి వ్యక్తులలో ఒకరు. ఆయన సహచరుడు అయిన ఎడ్మండ్ హిల్లరీతో కలసి ఎవరెస్టు శిఖరాన్ని మే 29, 1953లో అధిరోహించి చరిత్రలో మొదటి వ్యక్తిగా నిలిచారు.టైమ్‌ మ్యాగజిన్ ప్రచురించిన 20 వ శతాబ్దంలో ప్రపంచ ప్రాచుర్యం పొందిన 100 మంది ప్రముఖులలో ఒకరిగా పేరు పొందారు.
ఆయన బాల్య విశేషాల గురించి పరస్పర విదుద్ధమైన అంశాలున్నాయి. ఆయన కొద్ది సంవత్సరాల క్రిందట తెలిపిన స్వీయ చరిత్ర ఆధారంగా ఆయన తన కుటుంబం "షెర్ఫా" తెగకు చెందినదనీ నేపాల్లో గల ఉత్తర హిమాలయ ప్రాంతంలోని "కుంబూ"లో గల "టెంగ్‌బోఖె" గ్రామానికి చేరుకున్నారనీ తెలిపాడు. "కుంబూ" ప్రాంతం ఎవరెస్టు శిఖరానికి దగ్గరగా ఉన్న ప్రాంతం. ఈ ప్రాంతాన్ని "టిబెటన్లు మరియు షెర్ఫా"లు "ఖోమొలుంగ్మా" అని పిలుస్తారు. ఈ పదానికి టిబెట్ భాషలో "హోలీ మదర్" అని అర్థం. అతడు బౌద్ధమతస్తుడు. ఆ ప్రాంతములో గల "టిబెటన్లు మరియు షెర్ఫా"లు భౌద్ధ మతస్తులే. అతని అసలైన పుట్టిన తేదీ గురించి ఖచ్చితంగా తెలియరాలేదు. ఆయన చెప్పినదానిని బట్టి 'మే' నెల చివరిలో ఉండెడిదని తెలుస్తుంది. ఎవరెస్టు శిఖరం ఎక్కిన తదుపరి ఆయన తన పుట్టినతేదీని మే 29 న జరుపుకొనేవారు. టిబెటన్ కాలెండరు ప్రకారం ఆయన పుట్టిన సంవత్సరం "ఇయర్ ఆఫ్ రాబిట్"గా పిలుస్తారు. ఆయన 1914 లొ జన్మించారు. ఆయన యొక్క బాల్య నామం "నామ్‌గ్యాల్ వాంగ్డి". ఆయన బాల్య నామం ప్రముఖ లామా అయిన "న్గావాంగ్ టెన్సింగ్ నోర్బు" యొక్క సలహా మేరకు మార్చబడింది. "టెన్సింగ్ నార్కే అనగా "మతానికి ధనవంతుడైన మరియు భాగ్య శాలి అయిన అనుచరుడు" . ఆయన తండ్రి "యాక్" మందలు కాసుకొనే వ్యక్తి (పశువుల కాపరి). ఆయన పేరు "లా మిన్‌గ్మా" (మరణం.1949) . టెన్సింగ్ నార్కే తల్లి పేరు "డోక్మో కిన్‌జోమ్". టెన్సిం తన 13 మంది సహోదరులలో 11 వ వాడు.అందులో చాలామంది శైశవ దశలోనే మరణించినవారే.
తన కౌమర దశలో రెండు సార్లు ఇంటి నుండి వెళ్ళిపోయాడు. మొదటిసారి కాఠ్మండుకు రెండవసారి డార్జిలింగ్కు పారిపోయాడు. తను భౌద్ద సన్యాసిగా మారుటకు భౌద్ధ సంఘానికి తరలించ బడ్డాడు. కానీ తనకు అది సరియైనది కాదని నిర్ణయించుకుని వెనుతిరిగాడు. తన 19 సంవత్సరాల వయస్సులో డార్జిలింగ్లో గల "షెర్ఫా" సమాజంతో స్థిరపడ్డాడు.
1935 లో ఆయన ఎవరెస్టు శిఖరాన్ని అధిరోహించిన వర్గానికి నాయకుడుగా నియమింపబడి మొదటిసారి ఎవరెస్టు శిఖరాన్ని అధిరోహించే అవకాశాన్ని పొందాడు. తన 20 సంవత్సరాల వయసులో ఇతర పర్వతారోహకులిద్దరు వైద్య పరీక్షలో విఫలం అయినందున ఈయనకు ఈ అవకాశం వచ్చింది.
మల్లిక్
మల్లిక్ ప్రముఖ కార్టూనిస్టు. . ఆయన వేసిన ప్రతీ వ్యంగ్యాస్త్రం ఆలోచన రేకెత్తించేదిగా ఉంటుంది.అలాగే సమకాలీన విషయాలపై వారు వ్రాసిన వ్యంగ్యకథలు కూడా ఆలోచింపజేసేవిగా ఉంటాయి.మల్లిక్ వివిధ పత్రికలలో వివిధ కార్టూన్లను సృష్టించిన వ్యక్తి. అందులో ఆంధ్రభూమి పాఠకులకు మల్లిక్ సృష్టించిన చిట్టి, టింగు తెలియ కుండా ఉండరు. .ఐదు వందలకు పైగా చిన్న కథలు వివిధ పత్రికలకు వ్రాసారు. అలాగే యెన్నో ధారావాహికాలు కూడా ప్రచురింపబడ్డాయి. "పరుగో పరుగు”, "జీవితమే ఒక ఢమాల్" కథలు సినిమాలుగా తీయబడి జనాదరణను పొందాయి. అలాగే "మనీ", సిసింద్రీ" చిత్రాలకు పబ్లిసిటీ డిజైనర్ గా ఛాయాచిత్రాలను అందించారు. ఆల్ ఇండియా రేడియో వారికి 30కి పైగా నాటికలు వ్రాసారు. అందులో "ఇంపోర్టెడ్ కెమేరా" రేడియో శ్రోతకు బాగా తెలిసిందే! ఇంకా యెన్నో టీ.వి ధారావాహికాలకు కథను అందించారు. మచ్చుకి -జెమినీ వారికి "అమృతం", "ఆంధ్రా అందగాళ్ళు", ఈ టీ.వికి "ఫన్నీస్", "ఆవిడ నా భార్య కాదు".
వరంగల్లు జిల్లా నుండి వెండితెరకు పాటల రచయిత కావాలనుకొని హైదరాబాద్‌ ఫిలింనగర్‌ చేరాడు మల్లిక్. అనేక కష్టాలు పడ్డాడు. చివరకు పాటల రచయిత కావాలనుకున్న వాడు సంగీత దర్శకత్వం వైపు అడుగులు వేశాడు. 'మల్లిక్‌' ఇప్పటి వరకు 21 తెలుగు టీవీ సీరియళ్లకు స్వరకర్తగా వ్యవహరించారు. 
ఆయన తండ్రి నాటకాలు ఆడేవారు. అమ్మ పల్లెపాటలు పాడేది. ఆ ప్రభావం ఆయనపై ఉంది. డిగ్రీ పూర్తి చేసిన తదుపరి హైదరబాద్ లో వెళ్లాలని నిర్ణయించుకుని ఎక్కడ ఉండాలో తెలియక ఓయూలో ఎమ్మెస్సీలో చేరారు. ఉండేందుకు వసతి దొరగ్గానే అవకాశాల కోసం ఫిలింనగర్‌లో ప్రయత్నించారు. స్టూడియోల వద్ద గంటల కొద్దీ ఎదురు చూశావారు. కానీ స్టూడియోలలోనికి అనుమతించేవారు కాదు. ఎంత ప్రయత్నించినప్పటికీ ఒక్క ఛాన్సూ రాలేదు. ఓయూ హాస్టల్లో ఉంటూనే కొన్నాళ్లకు మిత్రుల సాయంతో 'అల్ట్రామోడల్‌ ఆంధ్రాబేబీ' ఆల్బమ్‌కు మూడు పాటలు రాశారు.అది విడుదల కాగానే ఓ సినిమాకు పాటలు రాసే అవకాశం వచ్చింది. కానీ అది రిలీజ్‌ కాలేదు.
ఎప్పుడూ ఫిలింనగర్‌ రోడ్లపై ఉండటంతో కాలేజీలో హాజరు తగ్గింది. పీజీ మధ్యలోనే ఆగిపోయింది. క్యాంపస్‌ ఖాళీ చేయాల్సి వచ్చింది. ఎక్కడ ఉండాలో తెలియని పరిస్థితి. దీంతో రచయిత కావాలన్నా కోరికను పక్కన పెట్టి వద్ద అసిస్టెంట్‌ మ్యూజిక్‌ డైరెక్టర్‌గా చేరారు. సంగీతంలో ఓనమాలు మొదల య్యాయి. 2005లో ఓ స్నేహితుడు సాయంతో చిన్న అవకాశం వచ్చింది. జెమినీ టీవీ వారు తీస్తున్న 'ఆనందమానందమాయే' సీరియల్‌కు మ్యూజిక్‌ డైరెక్టర్‌గా చేశారు.
రోజు గడవడం కోసం చిన్న ఉద్యోగంలో చేరారు. జాబ్‌ చేస్తుండగా నిర్మాత శ్యాంప్రసాద్‌ రెడ్డి తమ శబ్దాలయా బ్యానర్‌పై తొలిసారి డెయిలీ సీరియల్‌ తీస్తున్నారని తెలిసి కలిశారు. ఆ సీరియల్‌ డైరెక్టర్‌ డి.విజయ భాస్కర్‌ ఆయనకు కొత్త జీవితం ఇచ్చారు. ఆ సీరియల్‌ 'శ్రావణమేఘాలు' మంచి పేరు తెచ్చింది. తర్వాత అవకాశాలు శూన్యం. ఏడాది తర్వాత మరలా డి.విజయభాస్కరే 'తూర్పువెళ్ళే రైలు' సీరియల్‌కు స్వరకల్పన చేసే అవకాశం ఇచ్చారు.
ఇందులో పాటకు మంచి గుర్తింపు వచ్చింది.దీనికి 2008 'సినీగోయర్స్‌ అవార్డు' తీసుకున్నారు. 2011 నుంచి జీ టీవిలో వస్తున్న 'చిన్న కోడలు' సీరియల్‌ పాట' ఈ రాధాకృష్ణార్పణం'... పేరు తెచ్చింది. దీనికి జీటీవీ అవార్డు అందుకున్నాడు. 'అలా మొదలైంది' డెయిలీ సీరియల్‌కు స్వరకల్పన చేస్తున్నారు. ఢిల్లీ తెలుగు అకాడమి బెస్ట్‌ మ్యూజిక్‌ డైరెక్టర్‌గా ఎంపిక చేసింది.
తెలుగువన్.కాం అనే వెబ్సైట్ కి ముఖ్య సంపాదకులుగా, తెలుగువన్ టీ.వికి కంటేట్ హెడ్ గా పనిచేస్తున్నారు. వీటితో పాటు వారు టీ.విలో స్టాండప్ కామెడీ కూడా చేస్తున్నారు!